
SALOČIŲ SENIŪNIJOS KIEMSARGIO (9613 03) PAREIGYBĖS APRAŠYMAS

I SKYRIUS
PAREIGYBĖ 

1. Saločių seniūnijos (toliau – Seniūnija) kiemsargis (9613 03) (toliau – darbuotojas) pagal pareigybių grupę yra darbuotojas.
2.	Pareigybės lygis – D.


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. išmanyti atliekamų darbų būdus ir jam priskirto inventoriaus, įrankių ir mechanizmų technines charakteristikas, gamybinės ir sanitarijos higienos pagrindus, darbo specifiką, elektrosaugos pagrindus; 
3.2. žinoti valomų patalpų plotus, paskirtį, plovimo ir dezinfekcijos priemonių rūšis ir paskirtį, koncentraciją, jų naudojimo būdus ir taisykles;
3.3. žinoti  tvarkomų teritorijų ribas, teritorijos tvarkymo būdus ir naudojamo inventoriaus charakteristikas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. atlieka priskirtos teritorijos ir patalpų kasdieninę priežiūrą: šluoja, valo, plauna ir blizgina grindis; valo sienas, langų stiklus ir kitas interjero detales; vėdina patalpas; atlieka teritorijos plotų, aikštelių, takų kasdieninę priežiūrą: šluoja, valo, išneša atliekas ir šiukšles iš jam priskirto valomo ploto į nustatytą vietą; laisto, ravi ir prižiūri gėlynus; žiemą atkasa sniegą nuo takų; 
4.2. rūpinasi, kad jo prižiūrimose teritorijose būtų šiukšlių dėžės, smėlio dėžės ir t. t.;
4.3. rudenį grėbsto vejas ir sušluoja medžių lapus; 
4.4. baigęs darbą užrakina patalpų duris, uždaro langus, išjungia elektrą, patikrina, ar nėra paliktų įjungtų elektros prietaisų, neužsuktų vandens čiaupų;
4.5. ruošia plaunamus ir dezinfekcijos skiedinius, valo jais sanitarines patalpas, koridorių, kitas tarnybines ir pagalbines patalpas;
4.6. baigęs darbą, sutvarko darbo vietą, įrankius, juos nuvalo ir priduoda į nustatytą sandėliavimo vietą;
4.7. vykdo kitus nenuolatinio pobūdžio su Seniūnijos veikla susijusius pavedimus.


IV SKYRIUS
DARBUOTOJO ATSKAITOMYBĖ IR ATSAKOMYBĖ

	5. Šias pareigas vykdantis darbuotojas tiesiogiai pavaldus ir atskaitingas Seniūnijos seniūnui.
	6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.
7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.
 
__________________________________

Susipažinau, sutinku ir vykdysiu: 


Darbuotojas:       ___________________
                                    (parašas) 
	____________________________ 
		(vardas, pavardė)
	____________________________ 
	                        (data)



























